La Falla Nàquera-Lauri Volpi està desenvolupant la seua VIII Campanya Solidària de Recollida de roba
2025-07-24

Durant el mes de maig, la Falla Nàquera-Lauri Volpi de Burjassot està duent a terme la seua VIII Campanya Solidària de Recollida de Roba per a les famílies que més ho necessiten. Una nova campanya emmarcada dins del projecte “Somos algo más” sota el lema “Ara més que mai” (AMQM).

La comissió ofereix, un any més, la seua col·laboració a Cáritas, a través de la seua Fundació José Mª Haro-INTRA per a les tendes @rropa. Tota la informació sobre el gran treball que desenvolupa la fundació pot consultar-se en www.fundacionintra.org.

La recollida de roba, en bon estat, s’està realitzant els dimecres i divendres del mes de maig, fins al dia 31, en horari de 19 a 23 hores, en el casal de la Falla, en el carrer Lauri Volpi, 24. Així mateix, des de la comissió s’informa que en qualsevol moment que el casal estiga obert, es podrà fer lliurament de la roba.